આ કંપનીમાં નિર્મલ સિંહ સહિત પત્ની મમતા સિંહ, હાલના જમ્મુ કાશ્મીરના નાયબ મુખ્યમંત્રી કવીન્દ્ર ગુપ્તા અને ભાજપના સંસદ સભ્ય જુગલ કિશોર પણ સામેલ છે. ઇન્ડિયન એક્સપ્રેસના અહેવાલ અનુસાર 7 મે ના આદેશમાં હાઇકોર્ટે તંત્રને વર્ષ 2015માં જમ્મુના ડીસીપી દ્વારા હથિયાર ડેપો નજીક કોઈપણ પ્રકારના બાંધકામને પ્રતિબંધિત કરવાના આદેશનો અમલ કરવા કહ્યું હતું. હાઇકોર્ટના આ આદેશને પણ ન માની નિર્મલ સિંહની પત્ની મમતા સિંહ સહિત રેવન્યુ કમિશ્નર શહીદ અનાયત ઉલ્લાહ, જમ્મુના ડિવિઝનલ કમિશ્નર હેમંત શર્મા, જમ્મુના ડેપ્યુટી કમિશ્નર કુમાર રાજીવ રંજન, એસએસપી વિવેક ગુપ્તા અને નગરોટા પોલીસ સ્ટેશનના અધિકારી વિરૂદ્ધ કોર્ટના આદેશ ન માનવાની કાર્યવાહી કરવાની માગણી કરવામાં આવી છે.